*ΠΕΨΗ*

Πέψη είναι η διαδικασία κατά την οποία ο οργανισμός μας μετατρέπει τις τροφές σε πιο απλές και θρεπτικές ουσίες.

Αυτή η διαδικασία γίνεται στο πεπτικό σύστημα του ανθρώπου.

Το ταξίδι της κάθε μπουκιάς διαρκεί περίπου 30 ώρες.

*Ερωτήσεις*

 Τι γίνεται η τροφή που τρώμε;

Γνωρίζετε κάποια όργανα του πεπτικού συστήματος; σε ποιο σημείο του σώματός μας βρίσκονται;

Μέσα από ποια όργανα του πεπτικού συστήματος περνάει τροφή;

Ποια είναι τα όργανα του πεπτικού συστήματος από τα οποία δεν περνάει η τροφή;

Ποια είναι η λειτουργία των οργάνων αυτών;

Πώς ονομάζονται τα όργανα αυτά;(αδένες)

Ποια ουσία εκκρίνεται από τους σιελογόνους αδένες;

Ποια ουσία εκκρίνεται από το συκώτι;

Ποια είναι η χρησιμότητα του σάλιου και ποια της χολής;

Πώς λέγεται η διαδικασία κατά την οποία ο οργανισμός παίρνει τα χρήσιμα συστατικά από τις τροφές;

Ποιο είναι το αισθητήριο όργανο της γεύσης;

Ποιες είναι οι τέσσερις βασικές γεύσεις;

***1.Στόμα*:** Εδώ δημιουργείται η μπουκιά με τη μάσηση.

***Οι σιελογόνοι αδένες (1)*** εκκρίνουν σάλιο στη στοματική κοιλότητα. Το σάλιο διασπά τα συστατικά των τροφών και ιδιαίτερα το άμυλο, μαλακώνει τις στερεές τροφές ώστε να γίνουν με τη βοήθεια της γλώσσας μικρά μπαλάκια κι έτσι διευκολύνει το ταξίδι της τροφής στο στομάχι.

Η μπουκιά κατεβαίνει πρώτα από τον ***φάρυγγα****(2)* και μετά από τον ***οισοφάγο****(3*).

*Στο****στομάχι****(4)* η τροφή αναμειγνύεται με τα **στομαχικά υγρά** ), που διαλύουν τις **πρωτεΐνες**. Η τροφή γίνεται ένα παχύρρευστο υγρό και κατευθύνεται προς το πρώτο μέρος του **λεπτού εντέρου** (7) που λέγεται **δωδεκαδάκτυλο**.

***Στο ήπαρ ή συκώτι (5)*** παράγεται η χολή η οποία διασπά τα λίπη. Αποθηκεύεται στην χοληδόχο κύστη (ένα μικρό "σακουλάκι" ακριβώς κάτω από τον αριθμό 6) και εκκρίνεται στο δωδεκαδάκτυλο

***Το πάγκρεας (8)***παράγει το σπουδαιότερο από τα πεπτικά υγρά, το παγκρεατικό υγρό, που εκκρίνονται επίσης στο δωδεκαδάκτυλο και είναι απαραίτητες για τη διάσπαση υδατανθράκων και πρωτεϊνών.(***Ασθένεια. Σακχαρώδης διαβήτης (ζάχαρο***)

Με τα εντερικά υγρά που υπάρχουν μέσα ***στο λεπτό έντερο (7)(6,5 μέτρα μήκος)*** η τροφή διασπάται ακόμα περισσότερο. Τα χρήσιμα συστατικά περνούν μέσα στο αίμα και από εκεί μεταφέρονται στον οργανισμό

Τα άχρηστα υπολείμματα της τροφής γίνονται παχύρρευστα και τελικά, περνώντας μέσα από ***το παχύ έντερο (9) (1,5 μέτρα μήκος),*** αποβάλλονται από τον ***πρωκτό (10).***

***ΓΕΥΣΗ***

 Το όργανο με το οποίο αισθανόμαστε τη γεύση είναι η ***γλώσσα***. Πάνω στη γλώσσα υπάρχουν μικρά εξογκώματα, οι «θηλές», που περιέχουν τους **γευστικούς** **κάλυκες**(περίπου 10.000). Μας βοηθούν να αναγνωρίζουμε τις τέσσερις βασικές γεύσεις: ***γλυκό, πικρό, ξινό, αλμυρό***

